"בלי עין הרע"- תיאטרון הנפש 

[image: 💥]ההצגה הבאה ב- 24/8 בשעה 20:30 בית ציוני אמריקה[image: 💥]
======
ביום 6/7/2021 ראיתי את הצגת היחיד החדשה של תיאטרון הנפש " בלי עין הרע".
הצגה שמיועדת לתלמידי חט"ב ותיכונים במסגרת סל תרבות ארצי וזכתה בציון לשבח מטעם הסל.

הצגה חשובה , מרגשת ומרתקת שמצליחה לגעת  בנושאים לא פשוטים באופן קליל ומלא הומור.
הצגה זורמת וקולחת  ללא רגע דל, שעל אף היותה הצגת יחיד, היא עשירה מאד בדמויות, אירועים, מקומות ונקודות זמן.

השחקן אסף בן שמעון, שבעצם מביא לבמה את סיפורו האישי, כובש את הלבבות במשחק וירטואוזי, אמיתי, טבעי ומשכנע, ומהווה השראה של ממש לכל מי שצופה בו.

המחזה שנכתב ע"י אסף בן שמעון ושראל פיטרמן ( שגם ביים) מספר על התמודדותו של אסף עם העיוורון שלו. מהשלב הראשון ונסיונות ההכחשה ועד השלב האחרון, ההתפכחות וההפנמה. על ההצלחות והכשלונות, התקוות והאכזבות.
הוא משולב בסיפורים מצחיקים ועצובים על חוויות שקרו לו, בלי אף טיפת רחמים עצמיים. נהפוך הוא. האופטימיות שלו מידבקת. 
הציטוט "אומרים לפעמים שבעיות בעיניים נובעות מדברים שלא היינו צריכים לראות בילדות" מקבל משנה תוקף בסיפורים פיקנטיים ואותנטיים על התקופה בה גר ב"לב" שכונת פשע כשהיה ילד.

הבימוי החכם של שראל פיטרמן היטיב להשתמש בכל כישורי המשחק והתנועה של אסף בן שמעון ,יכולותיו הקומיות והקסם האישי שלו.
זאת, יחד עם שילוב של אייטמים 
מעניינים, מוזיקה יפה ומתאימה, עיצוב במה מיוחד, ותאורה מדויקת. 

[image: 💥] לדעתי, זוהי הצגת חובה לכל אחד ואחת ולא רק בבתי ספר.

[image: 💥]יש בה מסרים חשובים על היכולת להתגבר על מגבלות ומכשולים , לקיחת אחריות אישית, חוסן נפשי, הגשמת חלומות, הצבת מטרות בחיים ועוד. 
[image: 💥]המשחק מהווה חוויה בפני עצמה שלא כדאי לפספס.

מי ומי ביוצרים

[image: 🌹]מחזה: שראל פיטרמן ואסף בן שמעון 
[image: 🌹]משחק: אסף בן שמעון 
[image: 🌹]בימוי: שראל פיטרמן Sarel Piterman 
[image: 🌹]דרמטורגיה: ביאטריס הל  
[image: 🌹] עיצוב במה ותלבושות: שי אהרון 
[image: 🌹]מוסיקה: עידן יצחייק 
[image: 🌹] תאורה: נועם טופליאן
[image: 🌹]תנועה: עמית לוי Amit Levy

